**TEATRU**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

TEATRU

Le e căderea nopţii, o cortină

Celor ce joacă teatru zi de zi.

Atunci se simt atraşi de rădăcină

Monologând:"A fi sau a nu fi".

Celor ce joacă teatru zi de zi

Le e căderea nopţii, o cortină.

Un scurt antract şi zori se vor ivi

Cu-o nouă piesă, de mistere plină.

În rolul meu eşti singura lumină

Pe care ochii mei o pot sorbi.

Iar gândul tău frumoasă melusină

Aş vrea cumva să-l pot a dărui

Celor ce joacă teatru zi de zi.